Ivan Basso

Ivan Basso (s. 26. marraskuuta 1977 Gallarate, Italia) on italialainen entinen maantiekilpapyöräilijä. Hän on Italian ympäriajon kaksinkertainen voittaja. ==Ammattiura== Ivan Basson ammattilaisura alkoi pienessä Amica Chips -tallissa vuonna 2000. Seuraavaksi kaudeksi hän siirtyi italialaiseen Fassa Bortolo- talliin ja kahden vuoden hyvät suoritukset takasivat hänelle paikan Bjarne Riisin CSC-talliin kaudeksi 2004. Ensimmäisenä CSC-vuotenaan italialainen oli Ranskan ympäriajossa kolmas ja seuraavana vuotena heti Lance Armstrongin jälkeen toinen. Ivan Basso voitti Italian ympäriajon vuonna 2006 yli yhdeksän minuutin erolla toiseksi sijoittuneeseen José Enrique Gutiérreziin. Hän voitti CSC-vuosinaan yhden osuuden Ranskan ympäriajossa ja viisi osuutta Italian ympäriajossa. ==Doping-epäilyt== Basso liitettiin kesäkuussa 2006 alkaneeseen Operaatio Puerto -nimen saaneeseen ammattipyöräilyn dopingtapaukseen. Bassoa epäiltiin veridopingin käytöstä, mutta häntä ei kuitenkaan tuolloin virallisesti syytetty dopingin käytöstä, mutta tallien välisen sopimuksen mukaisesti kukaan ajaja, johon liittiin minkäänlaisia epäilyjä dopingin käytöstä, ei saanut osallistua ProTour-sarjan kilpailuihin. Näin ollen Basso ei voinut osallistua vuoden 2006 Ranskan ympäriajoon. Basso teki sopimuksen 6. marraskuuta 2006 Discovery Channel Pro Cycling Team -tallin kanssa, mutta puolisen vuotta myöhemmin 24. huhtikuuta, 2007 Discovery Channel -talli päätti kieltää Bassoa kilpailemasta, koska Italian olympiakomitea oli päättänyt ryhtyä jälleen tutkimaan Basson epäiltyä dopingin käyttöä. 30. huhtikuuta talli ilmoitti päättävänsä Basson sopimuksen. Basso oli Italian olympiakomitean kuultavana 2. toukokuuta 2007 ja 7. toukokuuta hän myönsi komitealle sekaantuneensa doping-tapaukseen. Myöhemmin järjestetyssä tiedotustilaisuudessa Basso sanoi, että hän oli "yrittänyt" dopingin käyttöä ja vaikkei hän varsinaisesti ollut käyttänyt dopingaineita, hän ymmärsi rikkeensä ja oli valmis kärsimään kilpailukiellon ja haluavansa tämän jälkeen palata kilpailemaan. Basso sai kilpailukieltoa lokakuuhun 2008 asti. == Uran jatkuminen == Basson kärsiessä vielä dopingtuomiotaan hän allekirjoitti kaksivuotisen sopimuksen Liquigas-tallin kanssa vuosiksi 2009 ja 2010. Ensiesiintymisensä uuden joukkueensa väreissä Basso teki 26. lokakuuta 2008 ajetussa Japan Cup -kilpailussa, vain kaksi päivää kilpailukieltonsa päättymisen jälkeen. Hänen sijoituksensa 1.HC -kategorialuokituksen kilpailussa oli kolmas. Vuonna 2009 hän sijoittui Italian ympäriajossa viidenneksi ja Espanjan ympäriajossa neljänneksi. Basso voitti Italian ympäriajon 2010. Hän voitti lisäksi Monte Zoncolanin jyrkkään nousuun päättyneen 15. etapin. Bassolla todettiin heinäkuussa 2015 kesken Ranskan ympäriajon kivessyöpä. Myöhemmin samana vuonna hän ilmoitti lopettavansa ammattilaisuransa, mutta jatkavansa taustaroolissa Tinkoff-Saxo-tallissa. ===Tallit=== * 1999: Riso Scotti * 2000: Amica Chips * 2001–2003: Fassa Bortolo * 2004–2006: Team CSC * 2007: Discovery Channel Pro Cycling Team * 2008–2012: Liquigas * 2013–2014: Cannondale Pro Cycling Team * 2015: Team Tinkoff-Saxo ===Saavutuksia=== ;2000 :Regio Tour International, etappien 1 ja 3b (aika-ajo) voitto ;2001 :La Flèche Wallonne, toinen :Itävallan ympäriajo, etapin 5 voitto :Bicicleta Vasca, etapin 5 voitto :Välimeren ajo, etapin 1 voitto ;2002 :Liège-Bastogne-Liège, kolmas :Ranskan ympäriajo, kokonaiskilpailussa 11., nuorten kilpailun voitto ;2003 :Clásica de San Sebastián, toinen :Katalonian ympäriajo, kokonaiskilpailussa viides :Ranskan ympäriajo, kokonaiskilpailussa seitsemäs ;2004 :Giro dell'Emilia, voitto :Ranskan ympäriajo, kokonaiskilpailussa kolmas, etapin 12 voitto, etapeilla 13 ja 15 toinen :Välimeren ajo, kokonaiskilpailussa toinen :Lombardian ympäriajo, kolmas :Clásica de San Sebastián, kuudes :Liège-Bastogne-Liège, kahdeksas :Maantieajon MM-kilpailu, 11. ;2005 :Tanskan ympäriajo, kokonais- ja pistekilpailun sekä etappien 1, 2, 3 ja 5 (aika-ajo) voitto :Ranskan ympäriajo, kokonaiskilpailussa toinen, etapilla 14 kolmas :Italian ympäriajo, etappien 17 ja 18 (aika-ajo) voitto, etapeilla 8 (aika-ajo) ja 11 toinen ;2006 :Italian ympäriajo, kokonaiskilpailun sekä etappien 8, 16 ja 20 voitto, etapeilla 11 (aika-ajo), 13 ja 17 toinen :Critérium International, kokonais- ja pistekilpailun sekä etapin 2 voitto :Circuit de la Sarthe, etapin 2b (aika- ajo) voitto ;2008 :Japan Cup, kolmas ;2009 :Giro del Trentino, kokonaiskilpailun voitto :Espanjan ympäriajo, kokonaiskilpailussa neljäs :Italian ympäriajo, kokonaiskilpailussa viides :Tirreno–Adriatico, kokonaiskilpailussa viides :MM-kilpailut, maantiejossa 16. ;2010 :Italian ympäriajo, kokonaiskilpailun ja etapin 15 voitto, etapeilla 14 ja 19 toinen, etapilla 20 kolmas :Gran Premio Industria e Commercio Artigianato Carnaghese, voitto ;2011 :Gran Premio di Lugano, voitto :Katalonian ympäriajo, kokonaiskilpailussa kuudes :Tirreno–Adriatico, kokonaiskilpailussa neljäs :Ranskan ympäriajo, kokonaiskilpailussa seitsemäs :Giro di Padania, kokonaiskilpailun ja etapin 4 voitto :Lombardian ympäriajo, neljäs ;2012 :Italian ympäriajo, kokonaiskilpailussa viides, etapilla 17 toinen ;2014 :Italian ympäriajo, kokonaiskilpailussa 15. == Lähteet == * Basso trap-friis -tietokannassa * Profiili www.cyclingarchives.com-sivustolla === Viitteet === ==Aiheesta muualla== * Virallinen kotisivu Luokka:Italialaiset maantiepyöräilijät Luokka:Giro-voittajat Luokka:Dopingrikkomuksesta tuomitut italialaiset Luokka:Vuonna 1977 syntyneet Luokka:Elävät henkilöt Luokka:Dopingrikkomuksesta tuomitut pyöräilijät